Institut Virologi Wuhan

Institut Virologi Wuhan (WIV; Cina: 中国科学院武汉病毒研究所; pinyin: Zhōngguó Kēxuéyuàn Wǔhàn Bìngdú Yánjiūsuǒ Jawi: اينستيتوت ۏيرولوڬي ووهن) adalah institut penyelidikan yang ditadbir oleh Akademi Sains China (CAS) mengenai virologi, dan terletak di Daerah Jiangxia, Wuhan, Hubei, China. Pada tahun 2015, Institut ini membuka makmal tahap keselamatan biologi 4 (BSL-4) pertama yang akan dibina di tanah besar China.

Sejarah
Institut ini ditubuhkan pada tahun 1956 sebagai Makmal Mikrobiologi Wuhan (武汉微生物实验室 Wǔhàn wéishēngwù shíyàn shì) di bawah kawal selia Akademi Sains China (CAS). Pada tahun 1961, ia menjadi Institut Mikrobiologi China Selatan (华南微生物研究所 Huánán wéishēngwù yánjiū suǒ), dan pada tahun 1962 namanya ditukar kepada Institut Mikrobiologi Wuhan (武汉微生物研究所 Wǔhàn wéishēngwù yánjiū suǒ). Pada tahun 1970, ia menjadi Institut Mikrobiologi Wilayah Hubei (湖北省微生物研究所 Húběi shěng wéishēngwù yánjiū suǒ) apabila Suruhanjaya Sains dan Teknologi Hubei mengambil alih pentadbiran. Pada bulan Jun 1978, ia telah dikembalikan kepada CAS dan dinamakan semula kepada Wuhan Institute of Virology.

Pada tahun 2015, Makmal Keselamatan Biologi Negara telah selesai dibina dengan kos sebanyak 300 juta yuan ($44 juta) di Institut ini dengan kerjasama jurutera Perancis dari Lyon, dan merupakan makmal keselamatan biologi tahap 4 (BSL-4) pertama yang akan dibina tanah besar China. Makmal ini mengambil masa selama sedekad untuk disiapkan dari konsepnya pada tahun 2003, dan saintis seperti ahli biologi molekul A.S Richard H. Ebright menyatakan kebimbangan tentang pelepasan virus SARS terdahulu dari makmal China di Beijing, dan langkah serta skala rancangan China untuk pengembangan ke dalam kerangka makmal jenis BSL-4. Makmal ini mempunyai hubungan yang kuat dengan Makmal Kebangsaan Galveston di Universiti Texas. Pada tahun 2020, Ebright menggelarkan Institut ini sebuah "institusi penyelidikan bertaraf dunia yang melakukan penyelidikan bertaraf dunia dalam virologi dan imunologi".

Wabak koronavirus 2019-20

Pada Januari 2020, Institut ini dikhabarkan sebagai sumber untuk wabak koronavirus 2019-20 akibat dari tuduhan penyelidikan senjata biologi, yang dibantah sebagai teori konspirasi oleh The Washington Post dalam sebutan bertajuk: "Pakar-pakar menafikan teori mengarut yang menghubungkan koronavirus China dengan penyelidikan senjata." WaPo memetik pakar-pakar A.S. yang menjelaskan mengapa Institut ini tidak sesuai untuk penyelidikan senjata biologi, bahawa kebanyakan negara telah meninggalkan senjata biologi yang disifatkan sebagai sia-sia, dan bahawa tidak ada bukti bahawa virus itu adalah kejuruteraan genetik. Pada bulan Februari 2020, The Financial Times melaporkan dari pakar virus dan penyiasat koronavirus utama global, Trevor Bradford, yang mengatakan bahawa "Bukti yang kita miliki ialah mutasi [dalam virus] sepenuhnya konsisten dengan evolusi semulajadi."  

Pada bulan Februari 2020, New York Times melaporkan bahawa sebuah pasukan yang diketuai oleh Shi Zhengli di Institut berkenaan adalah yang pertama untuk mengenal pasti, menganalisis dan menamakan urutan genetik koronavirus baru (2019-nCoV), dan memuat naiknya ke pangkalan data awam untuk saintis sekitar dunia dalam memahaminya, beliau juga menerbitkan kertas kajian dalam jurnal Nature. Pada bulan Februari 2020, WIV memohon paten di China untuk penggunaan Remdesivir, dadah percubaan yang dimiliki oleh Gilead Sciences. Institut mendapati bahawa dadah itu mampu menghalangi invitro virus berkenaan; dalam satu langkah yang juga membangkitkan kebimbangan mengenai hak harta intelektual antarabangsa. [12] Dalam satu kenyataan, Institut Virologi Wuhan berkata ia tidak akan melaksanakan hak paten China yang baru "jika syarikat asing yang berkaitan berhasrat menyumbang kepada pencegahan dan kawalan wabak di China".

Pada Januari dan Februari 2020, WIV dikatikan kepada teori konspirasi lanjut, dan kebimbangan bahawa ia adalah punca wabak tersebut melalui kebocoran yang tidak sengaja, dimana mereka sudah nafikan secara terbuka. Ahli-ahli pasukan penyelidikan Institut juga terpalit kepada pelbagai teori konspirasi, termasuk Shi, yang membuat pelbagai kenyataan awam mempertahankan Institut ini. Manakala Ebright, meskipun menafikan beberapa teori konspirasi mengenai WIV, beliau memberitahu BBC China bahawa ia tidak menolak kemungkinan yang teori virus itu "sepenuhnya ditolak" dalam memasuki kawasan penduduk akibat daripada 'kemalangan makmal'.

Pusat penyelidikan

Institut ini mengandungi pusat penyelidikan berikut:

 Pusat untuk Penyakit Berjangkit Muncul
 Pusat Sumber Virus dan Bioinformatik China
 Pusat Mikrobiologi Gunaan dan Alam Sekitar
 Jabatan Analisis Biokimia dan Bioteknologi
 Jabatan Virologi Molekul

Rujukan

Pautan luar
 Laman rasmi (dalam bahasa Inggeris)

Kategori:Penubuhan 1956 di China
Kategori:Virologi
Kategori:Hospital dan institusi perubatan yang berkaitan dengan wabak COVID-19
Kategori:Pandemik COVID-19